Legal Document

Category: 365

Text:
15. ΝΟΜΟΘΕΤ. ΔΙΑΤΑΓΜΑ υπ’ αριθ. 1277 της 28 Νοεμ./1 Δεκ. 1972 (ΦΕΚ Α΄ 213) (Διόρθ.Ημαρτ. εν ΦΕΚ Α΄ 228 της 18  Δεκ. 1972) Περί τροποποιήσεως και συμπληρώσεως του Ν.Δ. 3881/1958 «περί Έργων Εγγείων Βελτιώσεων». Χρηματοδότησις εγγειοβελτιωτικών έργων Ρύθμισις ανειλημμένων υποχρεώσεων Άρθ.1.-1. Τα εγγειοβελτιωτικά έργα χρηματο- δοτούνται εκ του Προϋπολογισμού Δημοσίων Επενδύσεων ή και εξ οιασδήποτε άλλης πηγής χρηματοδοτήσεως, κατά τας εκάστοτε ισχυούσας διατάξεις. 2.α)Εις τας δαπάνας κατασκευής των έργων Α. Β΄, και Γ΄ τάξεως, ως ταύτα ταξινομούνται δια του άρθρ. 5 του  Ν.Δ. 3881/1958, δεν μετέχουν οι ωφελούμενοι. Εξαιρετικώς, βαρύνουν αυτούς αι δαπάναι δια βαθείας αρόσεις και δι’ ανόρυξιν φρεάτων ή γεωτρήσεων, πραγμτοποιουμένων εντός των ιδιοκτησιών των και κατόπιν αιτήσεως αυτών. β)Εις τας διατάξεις της παρούσης παραγράφου συμπεριλαμβάνονται και τα ήδη εκτελεσθέντα, ως και τα εν εκτελέσει εγγειοβελτιωτικά έργα. γ)Χρηματικαί υποχρεώσεις, αναληφθείσαι, δυνάμει συμβάσεων μετά της Αγροτικής Τραπέζης της Ελλάδος, κατ’ εφαρμογήν των διατάξεων του άρθρ. 8 του Ν.Δ. 3881/1958, υπό των ωφελουμένων εκ των εκτελεσθέντων ή εν εκτελέσει έργων και μη εξοφληθείσαι, μέχρι της ενάρξεως ισχύος του παρόντος, διαγράφονται ολοσχερώς, τα τυχόν όμως καταβληθέντα ποσά, αναζητούμενα, δεν επιστρέφονται. δ)Το άρθρ. 8 του Ν.Δ. 3881/1958 καταργείται. 3.Ως αξία των έργων νοείται το σύνολον των δαπανών κατασκευής τούτων, συμπεριλαμβανομένων εις ταύτας και των δαπανών δι’ αποζημιώσεις, συνεπεία απαλλοτριώσεων, επιτάξεων, καταστροφής ηρτημένης εσοδείας, τοιούτων δι’ εφαρμογήν αναδασμού, δι’ εκτέλεσιν εκχερσώσεων, ισοπεδόσεων, συστηματοποιήσεων, μεταπλάσεως εδαφών, ως και διενεργείας αναγνωρίσεων, ερευνών, προμελετών και μελετών. Ως κατασκευή λογίζεται και η βελτίωσις, συμπλήρωσις, ανακαίνισις και επέκτασις των έργων. Άρθρ.10.-(Αντικαθίσταται η παρ. 6 του άρθρ. 38 του Ν.Δ. 3881/1958). Άρθρ.11.-(Αντικαθίσταται η παρ. 9 του άρθρ. 39 του Ν.Δ. 3881/1958). Άρθρ.12.-(Αντικαθίσταται η παρ. 1 του άρθρ. 40 του Ν.Δ. 3881/1958). Άρθρ.13.-Πάσα διάταξις γενική ή ειδική, αντικειμένη εις το παρόν ή άλλως ρυθμίζουσα θέματα, ρυθμιζόμενα υπό του παρόντος, καταργείται. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 520,10 Τεύχος 474-38 16.Η.α.15 Εγγειοβελτιωτικά ΄Εργα Άρθρ.2.-(Προστίθεται παρ. 3 εις το άρθρ. 7 του Ν.Δ. 3881/1958, ανωτ. αριθ. 5). Δαπάναι διοικήσεως, λειτουργίας και Συντηρήσεως των έργων Άρθρ.3.-1.Αι δαπάναι διοικήσεως, λειτουργίας και συντηρήσεως των εγγειοβελτιωτικών έργων βαρύνουν εξ ολοκλήρου τους ωφελουμένους γεωργούς, καταβάλλονται δε υπό τούτων υπό μορφήν στρεμματικών εισφορών ή αρδευτικών τελών ή αντιτίμου χρήσεως αρδευτικού ύδατος. Εξαιρετικώς, βαρύνουν το Δημόσιον αι δαπάναι συντηρήσεως των έργων, περί ων αι παρ. 1 και 2 του άρθρ. 1 του Ν.Δ. 3881/1958, αρμοδιότητος Υπουργείου Δημοσίων Έργων. Για τη βεβαίωση και είσπραξη των εισφορών της άνω παρ. 1 βλ. άρθρ. 61, Νόμ. 2538/27 Νοεμ.-1 Δεκ. 1977 (ΦΕΚ Α΄242), κατωτ. σελ. 562,03 Για τις υποχρεώσεις των πωλητών σε περίπτωση μεταβίβασης για οποιαδήποτε αιτία της κυριότητας αγροτικών ακινήτων για τα οποία επιβάλλονται οι εισφορές, τα αρδευτικά τέλη ή το αντίτιμο χρήσεως αρδευτικού ύδατος της ανωτέρω παρ. 1 βλ. παρ. 1 άρθρ. 65 Νόμ. 2538/27 Νοεμ. – 1 Δεκ. 1997 (ΦΕΚ Α΄242), κατωτ. αριθ. 20. 2.Υπό των κατά περίπτωσιν αρμοδίων Περιφερειακών Υπηρεσιών του Υπουργείου Εθνικής Οικονομίας, ή εφ’ όσον τούτο δεν καθίσταται εφικτόν, υπό των Τοπικών Οργανισμών Εγγείων Βελτιώσεων, συντάσσεται, εγκαίρως, κατ’ έτος, δι’ έκαστον τούτων, τεχνική έκθεσις, μετά προϋπολογισμού των απαιτουμένων δαπανών συντηρήσεως των έργων, εκτιμωμένων βάσει των πραγματικών αναγκών εγκρινομένη, αναλόγως του ποσού, συμφώνως προς τας διατάξεις του άρθρ. 1 παρ. Ια 15 και παρ. ΙΙΙα 10 του υπ’ αριθ. 192/1972 Β.Δ/τος «περί καθορισμού αρμοδιοτήτων των Υφυπουργών, Προϊσταμένων των Περιφερειακών Διοικήσεων και μεταβιβάσεως εις αυτούς και εις τους Νομάρχας αρμοδιοτήτων του Υπουργείου Εθνικής Οικονομίας». Η ως άνω τεχνική έκθεσις και προϋπολογισμός δαπανών συντηρήσεως αποστέλλονται προς την Διοίκησιν του οικείου Τοπικού Οργανισμού Εγγείων Βελτιώσεων, δια την σύνταξιν του προϋπολογισμού εσώδων και εξόδων της χρήσεως. Επί Τοπικών Οργανισμών Εγγείων Βελτιώσεων, υπαγομένων εις Γενικόν Οργανισμόν Εγγείων Βελτιώσεων, η σχετική έκθεσις συντηρήσεως δύναται να συνταχθή υπό του τελευταίου, εφαρμοζομένης, ως προς την έγκρισιν, της σχετικής διατάξεως του προηγουμένου εδαφίου. (Αντί για τη σελ. 520,07(α) Σελ. 520,07(β) Τεύχος 1454 Σελ. 49 Εγγειοβελτιωτικά ΄Εργα 16.Η.α.15 3.Η Διοίκησις εκάστου Τοπικού Οργανισμού Εγγείων Βελτιώσεων, βάσει των προβλεπομένων ετησίων δαπανών, έχουσα υπ’ όψιν της και τας δαπάνας της, κατά την προηγουμένην παράγραφον, σχετικής εκθέσεως συντηρήσεως, αποφασίζει περί της επιβολής των εισφορών και ψηφίζει τον προϋπολογισμόν της χρήσεως, όστις υποβάλλεται εις την οικείαν, κατά περίπτωσιν, Νομαρχίαν ή Περιφερειακήν Διοίκησιν, προς έγκρισιν. Εν περιπτώσει παραλείψεως ή αρνήσεως του Οργανισμού, όπως εγγράψη εις τον προυπολογισμόν ή εγκρίνη ή καταβάλη δαπάνας τινάς, συμφώνως τω Νόμω και τω καταστατικώ, δύναται η οικεία κατά περίπτωσιν Νομαρχία ή Περιφερειακή Διοίκησις, μετά γνωμοδότησιν του Διανομαρχιακού Γνωμοδοτικού Συμβουλίου Εγγειοβελτιωτικών Έργων, να επιβάλη την αναγκαστικήν εγγραφήν εις τον προϋπολογισμόν των κατά την κρίσιν της απαραιτήτων δαπανών ή την έγκρισιν ή καταβολήν ή την αύξησιν εγγραφεισών τοιούτων, καθορίζουσα συγχρόνως και τον τρόπον καλύψεως ταύτης. Κατά της ως άνω αποφάσεως της Νομαρχίας ή Περιφερειακής Διοικήσεως, δύναται ο Οργανισμός να υποβάλη ένστασιν, ενώπιον του Περιφερειακού Διοικητού ή του Υπουργού Εθνικής Οικονομίας, αντιστοίχως. Η απόφασις τούτων εκδίδεται τη εισηγήσει της Υπηρεσίας Εγγείων Βελτιώσεων και είναι οριστική. Βεβαίωσις και είσπραξις εισφορών Άρθρ.4.- 1.Βάσει των κατά την παρ. 1 του άρθρ. 3 του παρόντος εισφορών, οι Τοπικοί Οργανισμοί Εγγείων Βελτιώσεων καταρτίζουν πίνακας των υποχρέων δια την καταβολήν των εισφορών, οίτινες δημοσιεύονται δι’ αναρτήσεως εις τα Γραφεία τούτων ή εις τον οικείον τόπον δημοσιεύσεως του Δήμου ή της Κοινότητος. Κατά των πινάκων τούτων εισφορών χωρεί ένστασις εντός ανατρεπτικής προθεσμίας 15 ημερών από της δημοσιεύσεως, ενώπιον του Διοικητ. Συμβουλίου του Τοπικού Οργανισμού Εγγείων Βελτιώσεων. Αι τυχόν υποβληθείσαι ενστάσεις εκδικάζονται υποχρεωτικώς εντός 15 ημερών από της λήξεως της προθεσμίας υποβολής των. Οι πίνακες, καθιστάμενοι οριστικοί, θεωρούνται υπό της οικείας, κατά περίπτωσιν, Περιφερειακής Υπηρεσίας και αποστέλλονται εις τα οικεία Υποκαταστήματα της Αγροτικής Τραπέζης της Ελλάδος, προς είσπραξιν. Σελ. 520,08(β) Τεύχος 1454 Σελ. 50 Οι ως άνω πίνακες θεωρούνται τίτλοι εκτελεστοί και υποχρεούν την Αγροτικήν Τράπεζαν Ελλάδος εις αναγκαστικήν είσπραξιν, μη απαιτουμένης ετέρας τινός διαδικασίας νομιμοποιήσεως. Για την αναστολή της παραγραφής των οφειλών της παρ. 1, βλ. παρ. 3 άρθρ. 64 Νόμ. 2538/27 Νοεμ. -1 Δεκ. 1997 (ΦΕΚ Α΄242), κατωτ. σελ. 20. 2.Άμα τη αποστολή των πινάκων εισφορών εις την Αγροτικήν Τράπεζαν Ελλάδος, αύτη θέτει εις την διάθεσιν του Οργανισμού ποσόν ίσον προς το συνολικόν ύψος των πινάκων, αγόμενον εις ίδιον λογαριασμόν. 3.Η είσπραξις των ως άνω αναφερομένων οφειλών των υποχρέων υπό της Αγροτικής Τραπέζης Ελλάδος, διενεργείται δια παρακρατήσεως της οφειλής εκ των πάσης φύσεως χορηγήσεων αυτής προς τους αγρότας (καλλιεργητικά δάνεια, επιδοτήσεις, εξόφλησις εντολών, αξία προϊόντων κλπ). Εις περίπτωσιν, καθ’ ην αγρόται τινές, αναφερόμενοι εις τους πίνακας εισφορών, δεν συναλλάσσονται μετά της Τραπέζης ταύτης, αύτη καταρτίζει νέους πίνακας οφειλετών, ους αποστέλλει εις τα οικεία Δημόσια Ταμεία, προς είσπραξιν εφαρμοζομένων, κατά πάντα, των διατάξεων περί εισπράξεως Δημοσίων Εσόδων. Τα Δημόσια Ταμεία προβαίνουν εις την είσπραξιν των ούτω αποστελλομένων οφειλών και αποδίδουν τα εισπραττόμενα εις την Αγροτικήν Τράπεζαν Ελλάδος. 16.Η.α.15 Εγγειοβελτιωτικά ΄Εργα Οι Τοπικοί Οργανισμοί Εγγείων Βελτιώσεων, δύνανται εντός μηνός από της οριστικοποιήσεως των πινάκων, να εισπράττουν, δια των ιδίων αυτών οργάνων, τας εισφοράς των οφειλετών, άνευ ουδεμιάς επιβαρύνσεως, αποδίδοντες τα εισπραττόμενα, βάσει καταστάσεως, εις την Αγροτικήν Τράπεζαν Ελλάδος, προς ενημέρωσιν των εις χείρας της ευρισκομένων πινάκων εισφορών. Μετά την λήξιν της μηνιαίας προθεσμίας, αι οφειλαί καθίστανται απαιτηταί και εισπράττονται υπό της Τραπέζης ταύτης εντόκως, βάσει του ισχύοντος δια τας καλλιεργητάς χορηγήσεις αυτής επιτοκίου προς μεμονωμένους καλλιεργητάς. Προς υποβοήθησιν του έργου εισπράξεως παρά της Αγροτικής Τραπέζης Ελλάδος, οι Οργανισμοί Εγγείων Βελτιώσεων δύνανται, παραλλήλως προς τα υπό της Τραπέζης εφαρμοζόμενα δι την είσπραξιν των απαιτήσεών της μέτρα, να επιβάλλουν τα προβλεπόμενα υπό του άρθρ. 8 του από 13.9.1959 Β.Δ/τος «περί Οργανισμών Εγγείων Βελτιώσεων» (κατωτ. σελ. 551) αναγκαστικά μέτρα και κυρώσεις κατά των μη εκπληρούντων τας υποχρεώσεις των οφειλετών. Για την ισχύ των παρ. 1-3 βλ. παρ. 1 άρθρ. 64 Νόμ. 2538/27 Νοεμ.-1 Δεκ. 1997 (ΦΕΚ Α΄242), κατωτ. αριθ. 20, όπως αντικαταστάθηκε απ΄την παρ. 2 άρθρ. 11 Νόμ. 2612/22-25 Μαΐου 1998 ΦΕΚ Α΄112), κατωτ. αριθ. 21. 4.Αι πάσης φύσεως ληξιπρόθεσμοι απαιτήσεις των Οργανισμών Εγγείων Βελτιώσεων παραγράφονται μετά δεκαετίαν. Για την αναστολή της παραγραφής της ανωτέρω παραγράφου βλ. παρ. 2 άρθρ. 64 Νόμ. 2538/27 Νοεμ. – 1 Δεκ. 1997 (ΦΕΚ Α΄242), κατωτ. αριθ. 20 5.Πάσα άλλη λεπτομέρεια, ως προς την επιβολήν και την είσπραξιν των εισφορών κλπ., ρυθμίζεται δι’ αποφάσεως του Υπουργού Εθνικής Οικονομίας, δημοσιευομένης δια της Εφημερίδος της Κυβερνήσεως. Επίσης, δι’ αποφάσεως του αυτού Υπουργού, δύναται να ρυθμισθή ο τρόπος εξοφλήσεως των παλαιών οφειλών των μελών προς τους Οργανισμούς Εγγείων Βελτιώσεων δι’ ετησίων δόσεων, αίτινες δεν δύνανται να είναι περισσότεραι των 6. Αι ως άνω οφειλαί εισπράττονται κατά τη αυτήν διαδικασίαν, την προβλεπομένην δια την είσπραξιν των εισφορών του παρόντος άρθρου. Με την παρ. 11 άρθρ. 18 Νόμ. 1644/19-25 Αυγ. 1986 (ΦΕΚ Α΄ 131), τόμ. 17 1  σελ. 218,860, ορίστηκε ότι οι διατάξεις των άνω παρ. 1 έως 5 εφαρμόζονται ανάλογα και για την είσπραξη των στρεμματικών εισφορών των παραγωγών που οφείλονται στον Οργανισμό Λεσινίου. 6.Αι διατάξεις των άρθρ. 3, 4 και 5 του παρόντος εφαρμόζονται αναλόγως και επί των Οργανισμών Κωπαΐδος, Αρδευτικού Οργανισμού Στυμφαλίας– Ασωπού–Κορινθίας, των Τοπικών Επιτροπών Αρδεύσεως, ως και επί των Γενικών Οργανισμών Εγγείων Βελτιώσεων, καταργουμένης πάσης ετέρας διατάξεως, αφορώσης εις τον τρόπον εξοφλήσεως των προς τους Οργανισμούς τούτους οφειλών των υποχρέων. (Μετά τη σελ. 520,08(β)  Σελ. 520,081 Τεύχος 1454 Σελ. 51 Εγγειοβελτιωτικά ΄Εργα 16.Η.α.15 Δαπάναι δυνάμεναι να βαρύνουν το Δημόσιον Άρθρ.5.-1.Κατ’ εξαίρεσιν, δύναται να βαρύνουν τον Δημόσιον αι ως κάτωθι δαπάναι διοικήσεως, λειτουργίας και συντηρήσεως εγγειοβελτιωτικών έργων. α)Αι δαπάναι λειτουργίας και συντηρήσεως των αποχετευτικών και στραγγιστικών έργων, εις τας περιοχάς μεγαλυτέρων έργων αξιοποιήσεως, ευρισκομένων εις το στάδιον κατασκευής και μέχρις ολοκληρώσεως και κανονικής λειτουργίας τούτων, καθ’ ο ποσοστόν αναλογούν αύται εις το μη αξιοποιηθέν τμήμα της όλης εκτάσεως. β)Αι δαπάναι δια τας πάσης φύσεως αποδοχάς, επιδόματα κλπ. του προσλαμβανομένου τεχνικού προσωπικού υπό των Γενικών Οργανισμών Εγγείων Βελτιώσεων, των ιδρυομένων εις τας περιοχάς των μεγάλων εγγειοβελτιωτικών έργων της χώρας και εφ’ όσον το στάδιον, εις ο ευρίσκεται η κατασκευή και αξιοποίησις των αντιστοίχων έργων, δεν επιτρέπει την δι’ εισφορών των ωφελουμένων αντιμετώπισιν των δαπανών τούτων. γ)Αι δαπάναι αποκαταστάσεως σοβαρών ζημιών εις έργα Α΄και Β΄ τάξεως, προερχομένων εκ πλημμυρών ή εξ άλλης αιτίας, συνιστώσης ανωτέραν βίαν και καθ’ ο μέρος αύται δεν δύνανται να καταβληθούν υπό των ενδιαφερομένων. 2.Αι εν εδαφ. α΄και β΄ της προηγουμένης παραγράφου δαπάναι, ως και αι μέχρις αποπερατώσεως του έργου τοιαύται του εδαφ. γ΄ αυτής, βαρύνουν το χρηματοδοτούμενον υπό του προϋπολογισμού Δημοσίων Επενδύσεων έργον, εντασσόμεναι εις τας δαπάνας κατασκευής αυτού, καθορίζονται δε αύται δια κοινών αποφάσεων των Υπουργών Εθνικής Οικονομίας και Δημοσίων Έργων, εκδιδομένων προτάσει της Υπηρεσίας Εγγείων Βελτιώσεων, μετά γνώμην του παρ’ αυτή Κεντρικού Γνωμοδοτικού Συμβουλίου Εγγειοβελτιωτικών Έργων. Αι μετά την κατασκευήν του έργου δαπάναι του εδαφ. γ΄ βαρύνουν τον τακτικόν προϋπολογισμόν, καθορίζονται δε δια κοινών αποφάσεων των Υπουργών Εθνικής Οικονομίας, Οικονομικών και Δημοσίων Έργων, προτάσει της Υπηρεσίας Εγγείων Βελτιώσεων, μετά γνώμην του παρ’ αυτή Κεντρικού Γνωμοδοτικού Συμβουλίου Εγγειοβελτιωτικών Έργων. Τεχνική οργάνωσις λειτουργίας και συντηρήσεως των εγγειοβελτιωτικών έργων Άρθρ.6.-Τα της τεχνικής οργανώσεως, λειτουργίας και συστηματικής συντηρήσεως των εγγειοβελτιωτικών έργων καθορίζονται δια Β.Δ/των εκδιδομένων τη προτάσει των Υπουργών Εθνικής Οικονομίας και Δημοσίων Έργων. Προγράμματα καλλιεργειών Άρθρ.7.-1.Εις τας περιοχάς των εκτελουμένων, τη χρηματοδοτήσει του Δημοσίου, σημαντικών αρδευτικών έργων, συνιστώνται, δι’ αποφάσεων του Υπουργού Εθνικής Οικονομίας, επιτροπαί, εξ εκπροσώπων του Υπουργείου Εθνικής Οικονομίας, της Αγροτικής Τραπέζης Ελλάδος, των οικείων Υπηρεσιών Περιφερειακής Αναπτύξεως, των Οργανισμών Εγγείων Βελτιώσεων και των Συνεταιριστικών Οργανώσεων, έργον των οποίων είναι η κατάρτισις ετησίων και πολυετών προγραμμάτων καλλιεργειών, δια τας εξυπηρετουμένας υπό των έργων εκτάσεις, σκοπούντων εις την ταχυτέραν και πληρεστέραν αξιοποίησιν αυτών και τον εναρμονισμόν της γεωργοκτηνοτροφικής εκμεταλλεύσεως τούτων προς τας κατευθύνσεις και τους στόχους του γενικού γεωργικού προγράμαματος της Χώρας και τας ειδικωτέρας, κατά Νομόν ή ευρυτέραν περιοχήν, επιδιώξεις τούτου. 2.Τα ως άνω προγράμματα καλλιεργειών, εγκρινόμενα δι’ αποφάσεων των οικείων Νομαρχών, τη εισηγήσει των Δ/νσεων Γεωργίας, κοινοποιούνται προ του απαραιτήτου δια την συμμόρφωσιν των γεωργών χρόνου, εν όψει εκάστης καλλιεργητικής περιόδου και αναλόγως της φύσεως των προς πραγματοποίησιν καλλιεργειών, προς απάσας τας ενδιαφερομένας Κοινότητας, τους Οργανισμούς Εγγείων Βελτιώσεων και τους Γεωργικούς Συνεταιρισμούς της περιοχής των έργων, ίνα λάβουν εγκαίρως γνώσιν οι ενδιαφερόμενοι γεωργοί και συμμορφωθούν προς αυτά. 3.Γεωργοί, μη συμμορφούμενοι προς τα κατά τα ανωτέρω καταρτιζόμενα προγράμματα καλλιεργειών, δεν δικαιούνται των πάσης φύσεως εισοδηματικών ενισχύσεων ή άλλων παροχών, δια τας εκτός του προγράμματος καλλιεργείας των, ως και τυχόν διενεργουμένης κρατικής συγκεντρώσεως των προϊόντων. Προς τούτοις, οι γεωργοί ούτοι δύναται να αποκλείωνται της χορηγήσεως καλλιεργητικών δανείων εκ μέρους της Αγροτικής Τραπέζης Ελλάδος, δια τας εκτός προγράμματος καλλιεργείας των. 4.Αι λεπτομέρειαι εφαρμογής των διατάξεων του παρόντος ρυθμισθήσονται δι’ αποφάσεων του υπουργού Εθνικής Οικονομίας. Μετατροπή Οργανισμών Άρθρ.8.-1.Οι κατά την έναρξιν της ισχύος του παρόντος λειτουργούντες: α)Οργανισμός Κωπαΐδος και Αρδευτικός Οργανισμός Στυμφαλίας–Ασωπού–Κορινθίας, διατηρηθέντες βάσει των διατάξεων της παρ. 5 του άρθρ. 19 του Ν.Δ. 3881/1958 και β)ο Οργανισμός Λεσινίου, συσταθείς δια του από 11/27 Νοεμ. 1959 Β.Δ/τος «περί συστάσεως Οργανισμού Λεσινίου», ως συνεπληρώθη δια του υπ’ αριθ. 792/1962 Β.Δ/τος, δύνανται να μετατραπούν εις Οργανισμούς Εγγείων Βελτιώσεων, δια Β.Δ/τος, προτάσει του Υπουργού Εθνικής Οικονομίας και να λειτουργούν εφεξής, κατά τας διατάξεις του παρόντος και του Ν.Δ. 3881/1958. (Μετά την σελ. 520,08) Σελ. 520,09 Τεύχος 474-37 Εγγειοβελτιωτικά ΄Εργα 16.Η.α.15 2.Τα δικαιώματα, αι υποχρεώσεις και η εν γένει περιουσία των κατά την προηγουμένην παράγραφον μετατρεπομένων Οργανισμών περιέρχονται αυτοδικαίως εις τους διαδόχους αυτών Οργανισμούς Εγγείων Βελτιώσεων. Το προσωπικόν των μετατρεπομένων Οργανισμών δύναται να διατηρήται εις τους διαδεχομένους τούτους Οργανισμούς Εγγείων Βελτιώσεων. 3.Οι ως άνω μετατρεπόμενοι Οργανισμοί, μέχρι διορισμού της Διοικήσεως των διαδόχων αυτών Οργανισμών Εγγείων Βελτιώσεων, λειτουργούν κατά τας διατάξεις της κειμένης περί αυτών νομοθεσίας. Εκ των διατάξεων τούτων, ισχύουν και μετά την μετατροπήν των ανωτέρω Οργανισμών εκείναι, αίτινες δεν αντίκεινται εις τας τοιαύτας του παρόντος, του Ν.Δ. 3881/1958 και των εκτελεστικών αυτού Δ/των. 4.Δια του εν παρ. 1 του παρόντος άρθρου Β.Δ/τος, ρυθμίζεται και πάσα σχετική λεπτομέρεια, αφορώσα εις την διαδοχήν των μετατρεπομένων Οργανισμών και την εν γένει λειτουργίαν των συνιστωμένων νέων Οργανισμών Εγγείων Βελτιώσεων. Άρθρ.9.-(Αντικαθίσταται η παρ. 3γ του άρθρ. 14 του Ν.Δ. 3881/1958).